Diari Oficial de la Generalitat Valenciana


Sumari del DOGV 2736, del 26-04-1996 (1996/838044)

ORDRE de 9 d'abril de 1996 de la Conselleria de Cultura, Educació i Ciència, per la qual es convoca un concurs públic per a la concessió d'ajudes per a millorar instal·lacions d'arxius municipals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/09/(3)/dof/vci/html**

### Dades del document

Número de DOGV
:   2736

Data del DOGV
:   26-04-1996

Secció del DOGV
:   DISPOSICIONS GENERALS

Número del document
:   1996/838044


Data del document
:   09-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 9 d'abril de 1996 de la Conselleria de Cultura, Educació i Ciència, per la qual es convoca un concurs públic per a la concessió d'ajudes per a millorar instal·lacions d'arxius municipals de la Comunitat Valenciana.   
La Conselleria de Cultura, Educació i Ciència, d'acord amb el Programa de Recuperació d'Arxius Municipals de la Comunitat Valenciana, té el propòsit de subvencionar aquells ajuntaments que milloren les instal·lacions dels seus arxius i contribuir d'aquesta manera a sufragar les despeses derivades de la conservació dels fons documentals.  
En conseqüència, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar concurs públic per a la concessió d'ajudes per a millorar instal·lacions d'arxius municipals de la Comunitat Valenciana. Així mateix, s'aproven les bases per què es regeix, les quals s'inclouen com a annex d'aquesta ordre, i el model de sol·licitud.  
Segon  
L'import d'aquestes ajudes s'abonarà amb càrrec a l'aplicació pressupostària 16.05.861.74.059.68, dins la línia 7.01/000/96, anomenada ajudes per a instal·lacions d'arxius i biblioteques, per un import de 9.764.703 pessetes.  
DISPOSICIONS FINALS  
Primera  
Es delega en el director general de Promoció Cultural la facultat de resoldre la concessió d'aquestes ajudes i se l'autoritza perquè, en l'àmbit de les seues competències, adopte les mesures escaients per a l'aplicació i el desenvolupament d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
Tercera  
Contra la present ordre, que posa fi a la via administrativa, podrà interposar-s'hi un recurs contenciós administratiu, d'acord amb el que preveu l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos, comptadors a partir de la data en què es publique, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència, d'acord amb allò establit en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 d'abril de 1996  
El conseller de Cultura, Educació i Ciència,  
Fernando Villalonga Campos  
ANNEX I  
Bases  
Primera  
L'objecte de la present convocatòria és la concessió d'ajudes que contribuïsquen al finançament de les despeses derivades del mobiliari, l'equipament tècnic i qualsevol altra millora per a la correcta conservació i utilització dels fons documentals que es troben als arxius municipals de la Comunitat Valenciana, o relacionats amb aquesta institució.  
Segona  
1. Podran sol·licitar aquestes ajudes tots els ajuntaments de la Comunitat Valenciana que realitzen inversions en els arxius i en la conservació del patrimoni documental.  
2. Es podrà finançar a càrrec d'aquestes ajudes l'adquisició de mobiliari d'ús exclusiu per a l'arxiu, que haurà de consistir en prestatgeries metàl·liques sense portes, i armaris compactes mòbils sobre carrils.  
Qualsevol altre tipus de mobiliari i equipament tècnic que es vulga adquirir o realitzar, s'haurà de justificar com cal.   
3. Restaran exclosos d'aquesta convocatòria els ajuntaments que no hagen justificat en el termini previst la subvenció concedida en 1995.   
Tercera  
1. Aquests projectes es finançaran amb els crèdits que figuren en els pressupostos de la Generalitat Valenciana que es consignen amb aquesta finalitat, i amb els pressupostos de què disposen els ajuntaments.  
2. L'aportació de la Conselleria de Cultura, Educació i Ciència serà, com a màxim, del cinquanta per cent (50%) del cost de la inversió que es realitze en 1996.  
Els ajuntaments hauran d'aportar amb càrrec al seu pressupost la part no finançada per la Generalitat Valenciana.  
Quarta  
1. El termini de presentació de sol·licituds serà d'un mes, comptador a partir de la data de la publicació d'aquesta convocatòria en el Diari Oficial de la Generalitat Valenciana. El termini de presentació es comptarà de data a data. Si en el mes de venciment del termini no hi ha un dia equivalent a aquell en que comença el còmput, s'entendrà que el termini expira el darrer dia del mes.  
2. La sol·licitud d'ajuda econòmica es realitzarà mitjançant un acord del ple o comissió de govern de la corporació en què es farà constar:  
a) La sol·licitud d'ajuda econòmica.  
b) El pressupost i pla de finançament especificant les quantitats que s'hi invertiran.  
c) El compromís de l'ajuntament que aportarà la quantitat no finançada per la Generalitat Valenciana, i també l'excés que pogués haver, arribat el cas, entre el pressupost inicial i el preu de contracte definitiu.  
3. Les sol·licituds s'han d'acompanyar dels documents següents:  
a) Relació detallada de tot el material i pressupost per unitats.  
b) Dues fotografies on es mostre l'estat actual de l'arxiu.  
c) Una breu relació de la documentació que posseeix l'arxiu: metres lineals de documentació, dates extremes de les sèries documentals, documents solts d'interès, etc.  
d) Certificació de l'interventor de l'ajuntament que hi ha consignació en el pressupost municipal de 1996 per a finançar l'aportació.  
e) Certificació del secretari en què es farà constar que l'ajuntament no ha rebut cap subvenció per a aquesta mateixa inversió o, si s'escau, una fotocòpia compulsada de la notificació en que es comunica a l'ajuntament la concessió d'altres subvencions per a aquesta mateixa finalitat.  
f) Una memòria descriptiva del pla d'utilització previst.  
g) Entitat bancària i número de compte corrent on s'haja de realitzar l'ingrés de la transferència, en cas que es concedisca l'ajuda, i també una fotocòpia del CIF de l'ajuntament.  
4. La documentació s'haurà de presentar per duplicat al Registre General de la Conselleria de Cultura, Educació i Ciència; en les direccions territorials de Cultura i Educació; en els centres d'informació de l'Oficina d'Informació, Iniciatives i Reclamacions de la Generalitat Valenciana; o per qualsevol dels mitjans establits en l'article 38.4 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú.  
5. Si la sol·licitud no reuneix els requisits previstos en aquesta base, hom requerirà l'interessat perquè, en el termini de 10 dies, complete la documentació exigida. En cas de no fer-ho, es considerarà que desisteix de la seua petició i aquesta s'arxivarà.  
Cinquena  
Tindran prioritat en la concessió d'aquestes subvencions les peticions següents:  
a) Les sol·licitades per ajuntaments amb una instal·lació d'arxiu deficient.  
b) Les peticions que consistisquen en prestatgeries metàl·liques sense portes.  
c) Es valorarà especialment l'antiguitat, el volum i l'interès dels fons documentals, i dels que dins d'un temps hi ingressen, així com l'equitat entre les despeses produïdes i el benefici que en resulte.  
Sisena  
1. La selecció prèvia de les sol·licituds serà realitzada per una comissió composta per:  
- President: cap del Servei del Llibre, Arxius i Biblioteques.  
- Vocals:  
· Director de l'Arxiu del Regne de València.  
· Director de l'Arxiu Central de la Generalitat Valenciana,   
· Cap de la Secció de Documentació Bibliotecària.  
- Secretari: cap de la Secció d'Arxius.  
2. La comissió, atenent les sol·licituds presentades i al seu interés, elaborarà la proposta de distribució d'aquestes ajudes en el termini de 75 dies naturals, comptats des del dia de l'acabament del termini de presentació de sol·licituds. La proposta serà presentada al director general de Promoció Cultural, el qual donarà la corresponent resolució, que serà publicada en el Diari Oficial de la Generalitat Valenciana.  
3. Si en el termini de tres mesos no s'adopta la resolució referent a aquesta convocatòria, s'entendrà que totes les peticions presentades resten desestimades.  
Setena  
1. Les minoracions produïdes respecte del pressupost inicial, be per menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades per cada institució.  
2. L'import de les minoracions produïdes corresponent a l'aportació de la Conselleria de Cultura, Educació i Ciència es destinarà a inversions en instal·lacions culturals, ara en aquells municipis no inclosos inicialment, ara incrementant les aportacions de la Generalitat Valenciana a alguna inversió subvencionada en 1996.  
3. La Conselleria de Cultura, Educació i Ciència no assumirà modificacions del contracte que suposen un increment del preu d'adjudicació, ni revisió dels preus. Arribat el cas, el preu més alt serà assumit exclusivament per l'ajuntament interessat.  
Vuitena  
Són obligacions del beneficiari:  
a) Realitzar l'activitat o adoptar el comportament que justifica la concessió de la subvenció.  
b) Acreditar davant l'entitat que concedeix la realització de l'activitat o l'adopció del comportament, i el compliment dels requisits i les condicions que determinen la concessió o el gaudi de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a l'entitat que concedeix l'obtenció de subvencions o ajudes per a la mateixa finalitat, procedents de qualsevol administració o ens públics.  
Novena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes d'altres administracions públiques o d'altres ens públics o privats, podrà donar lloc a la modificació de la resolució de concessió.  
L'import de les subvencions regulades en aquesta base en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Deu  
Serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenir la subvenció sense complir les condicions requerides per a això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l'excés obtingut sobre el cost de l'activitat desenvolupada.  
Onze  
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotze  
El pagament de les aportacions de la Generalitat Valenciana es realitzarà d'acord amb allò que s'estableix en la Llei de Pressupostos de la Generalitat Valenciana per a 1996.  
Per tal d'efectuar el pagament els ajuntaments deuran presentar la documentació següent:  
a) Original i dues còpies o fotocòpies compulsades per triplicat de les factures del mobiliari i equipament tècnic expedides per l'empresa proveïdora, o fotocòpia compulsada del manament de pagament corresponent.  
b) Certificat del secretari de l'ajuntament on conste que el subministrament contractat ha estat lliurat i instal·lat correctament, i s'ha destinat a l'ús previst.  
Tretze  
Els justificants establits en la base anterior deuran presentar-se abans del 30 de novembre de 1996 en la Conselleria de Cultura, Educació i Ciència.  
Catorze  
Les transferències de capital concedides per la Generalitat Valenciana a les corporacions locals es satisfaran en els termes següents:  
a) Un 15% del seu import es lliurarà immediatament una vegada realitzada la concessió.  
b) La resta ho pagarà la Generalitat Valenciana quan la corporació local justifique que ha complit allò convingut, i que haja executat la despesa programada.  
Quinze  
Els ajuntaments que gaudisquen d'aquestes ajudes, restaran obligats a mantenir l'arxiu organitzat i en bones condicions de conservació, d'acord amb la normativa i directrius que establisca la Conselleria de Cultura, Educació i Ciència, dedicant el personal necessari.  
ANNEX II  
Sol·licitud d'ajuda per a la millora  
de les instal·lacions d'arxius municipals  
(Nom i cognoms) ..., alcalde-president de l'ajuntament d ..., d'acord amb el que disposa l'Ordre d ... de ... de 1996 de la Conselleria de Cultura, Educació i Ciència, mitjançant la qual es convoquen ajudes per a la millora d'instal·lacions d'arxius municipals de la Comunitat Valenciana,   
Expose:  
Primer  
Que l'entitat que representa desitja acollir-se a les esmentades ajudes, aportant la següent documentació:  
a) Certificat de l'acord del ple o comissió de govern on es va acordar sol·licitar l'ajuda.  
b) Relació detallada de tot el material que es vol adquirir i pressupost desglossat per unitats.  
c) Certificat de l'interventor de l'ajuntament que hi ha consignació en el pressupost municipal de 1996 per a finançar l'aportació.  
d) Certificat del secretari en què es farà constar que l'ajuntament no ha rebut cap subvenció per a aquesta mateixa inversió o, si s'escau, una fotocòpia compulsada de la notificació en que es comunica a l'ajuntament la concessió d'altres subvencions per a la mateixa finalitat.  
e) Una memòria descriptiva de la situació de l'arxiu i el pla d'utilització previst per al nou mobiliari.  
f) Dues fotografies on es mostre l'estat actual de l'arxiu.  
g) Una breu relació de la documentació que posseeix l'arxiu: metres lineals de documentació, dates extremes de les sèries documentals, documents solts d'interès, etc.  
h) Entitat bancària i número de compte corrent on s'haja de realitzar l'ingrés de la transferència.  
i) Una fotocòpia del CIF de l'ajuntament.  
Segon  
Que aquesta entitat, pel fet de participar en aquest concurs, accepta totes les condicions establertes en les bases de la convocatòria.   
... a ... de... de 1996  
(Signatura)  
CONSELLERIA DE CULTURA, EDUCACIó I CIèNCIA  
DIRECCIó GENERAL DE PROMOCIó CULTURAL


Còpia Permalink ELI